钦定古今图书集成/历象汇编/乾象典/第090卷 > 喜雪歌〈有序〉 宣宗
## 钦定古今图书集成/历象汇编/乾象典/第090卷 > 喜雪歌〈有序〉 宣宗

宣德六年十二月辛巳，敕曰：“腊后五日之夜大雪，迨旦而霁，盖丰年之祥也。” 因作《喜雪之歌》，与群臣同乐之。已，命光禄赐宴，其悉醉而归。

“一冬晴明人不厌，腊月雪飞尤所喜。从古农占重三
白，来年有秋预可拟。昨夜长风广莫来，号空卷地初停雷。斯须漫漫撒玉屑，千树万树梅花开。大地平铺
皆一色，光辉未数琼瑶白。四山苍翠不可寻，但见凌
空耸银壁。凭高四顾真奇观，日上扶桑朝不寒。昔人
劳农享腊惟此时，更说来年丰有期。村村腰鼓聚宴”
饮，庶几时平今见之。嗟予菲德临九五，燮理功能寄
丞辅。举觞相乐拜天庥，永念皇天与皇祖。